Diari Oficial de la Generalitat Valenciana


Sumari del DOGV 6671, del 15-12-2011 (2011/12625)

Informació pública de la resolució de la condició d'urbanitzador de la unitat d'execució Magraner i l'assumpció de la gestió directa de la dita unitat d'execució.
------------------------------------------------------------------------------------------------------------------------------------------------------------------

### Dades del document

Número de DOGV
:   6671

Data del DOGV
:   15-12-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12147


Data del document
:   02-12-2011

Organisme emissor
:   Ajuntament de Moncofa

Tipus de document
:   Anunci

Descriptors 

:   * Moncofa
    * pla d'urbanisme
    * administració local

Informació pública de la resolució de la condició d'urbanitzador de la unitat d'execució Magraner i l'assumpció de la gestió directa de la dita unitat d'execució.   
 [2011/12625]  
Jaime Picher Julià, alcalde president de l'Ajuntament de Moncofa, en virtut de les facultats que li confereix l'article 21 de la Llei 7/1985, de 2 d'abril, Reguladora de les Bases de Règim Local i altres normatives d'aplicació, dicta el present edicte:  
El Ple de l'Ajuntament de Moncofa, en sessió de caràcter ordinari de data 29 de setembre de 2011, va acordar la incoació del procediment a fi de procedir a la resolució de la condició d'urbanitzador de la unitat d'execució denominada Magraner a la mercantil Pladesa, SL, així com a la incoació del procediment a fi d'assumir la gestió directa de l'actuació per part del mateix Ajuntament.  
A aquest respecte, l'Alcaldia Presidència, a través d'aquest decret, acorda el sotmetiment a informació pública del document de referència mitjançant la publicació de l'edicte corresponent en el Diari Oficial de la Comunitat Valenciana així com en un diari no oficial d'àmplia difusió en la localitat.  
S'estableixen en l'anunci les circumstàncies següents:  
a) L'objecte del procediment d'informació pública el constitueix la resolució de la condició d'urbanitzador de la unitat d'execució Magraner i l'assumpció de la gestió directa de la unitat d'execució per part del mateix Ajuntament.  
b) La documentació objecte d'exposició està composta pels documents següents:  
· Projecte d'urbanització.  
· Compte de liquidació provisional.  
· Estat de mesuraments de les obres pendents d'execució.  
· Tota aquella documentació que haja format part del procediment dut a terme mitjançant la gestió directa prèvia a la resolució.  
L'àmbit físic de l'objecte de la informació pública el constitueix la unitat d'execució residencial de l'àmbit de planejament i programació denominat Magraner del planejament de Moncofa.  
  
c) El document podrà consultar-se en l'Ajuntament de Moncofa, Departament d'Urbanisme, a la plaça Constitució (baixos Casa de la Cultura).  
d) L'horari de consulta del document serà de 09.00 a 14.00 hores de dilluns a divendres.  
e) El termini per a formular al·legacions serà d'un mes a partir de l'endemà de la publicació de l'anunci en el Diari Oficial de la Comunitat Valenciana o des de la recepció del preceptiu avís si aquest és posterior a la publicació; és el Ple de la corporació l'òrgan municipal davant el qual cal presentar-les.  
Tot açò es publica als efectes oportuns.  
  
Moncofa, 2 de desembre de 2011.- L'alcalde: Jaime Picher Julià.